Käisin täna Vaksali postkontoris ja panin Kännukuke raamatukogu poole teele "Üldhistoloogia". Lisasin kirja: "Vabandust, see raamat oli natuke liiga kaua aega minu käes." Mul tuli koju kiri, et kui 10. veebruariks raamatut  ei tagasta, et siis tuleb inkasso.    Postkontoris lugesin kassaaparaadilt, et mind teenindab Fadejev. Ta limpsas keelega nelja Leiutajaküla Lotte pildiga marki. Boruch Fadejev on vanamees.    Balti Jaama turuhoonest ostsin kaks tükki praetud maksa ja kohupiimakorpi.